kardosdrur/scandi-wiki huggingface dataset:
TV-Bella

TV-Bella er uafhængig og ukommerciel lokal-tv for Vanløse og Brønshøj. Sendte første gang på Kanal København (Kanal 23) i august måned 2006. Siden 1. marts 2007 har TV-Bella sendt under egen sendetilladelse med seks udsendelser om ugen. Mandag til torsdag fra klokken 12 til 12.30 samt tirsdag og søndag fra klokken 18.30 til 19.00.
TV-Bella drives udelukkende af frivillige, der ønsker at producere lokal-tv ud fra journalistiske principper og på et så højt teknisk niveau, som det kan lade sig gøre.

Eksterne henvisninger 
TV-Bella er uafhængig og upolitisk lokal-tv for Vanløse, Brønshøj og omegn. Etableret i 2006 med første udsendelse i august samme år. Siden da har TV-Bella fået egen sendetilladelse og sender via Kanal Hovedstaden samt på nettet www.kanalnordvest.dk
Tv-bellas hjemmeside

Bella
Etableret i 2006
Brønshøj-Husum
Vanløse
Ahimsa

Ahimsa er sanskrit og betyder "Ikke-vold". Det udøves især af religionerne hinduisme, buddhisme og jainisme, hvor det er ment, at vold medfører dårlig karma. 

I den vestlige verden er en af de mest fremtrædende aktører bag brugen af filosofien ahimsa Mahatma Gandhi (Mohandas Karamchand Gandhi).

Eksterne henvisninger 

Religionsvidenskab
Vojislav Koštunica

Vojislav Koštunica (serbisk: Војислав Коштуница) (født 24. marts 1944 i Beograd, Jugoslavien, nu Serbien) er tidligere premierminister i Serbien. Han trådte tilbage 8. marts 2008. Han er desuden formand for det konservative Serbiens Demokratiske Parti.

Han har en ph.d-grad i jura fra det Juridiske Fakultet (Beograds Universitet). Dér mistede han sit job i 1974 efter at have kritiseret Titos kommunistiske regering, og i 1989 var han med til at stifte Det Demokratiske Parti, som han blev leder af. Senere blev han leder af det nye Serbiens Demokratiske Parti. Hans og Zoran Djindjics parti var allieret med Serbiens Demokratiske Parti i Republika Srpska. Det parti var ledet af Radovan Karadzic, der senere blev efterlyst af Det internationale tribunal til pådømmelse af krigsforbrydelser i det tidligere Jugoslavien.

Fra 2000-2003 var Koštunica præsident i Jugoslavien, hvor han overtog efter Slobodan Milošević og blev den sidste præsident i landet inden det indgik i unionen Serbien og Montenegro. Milošević anerkendte ikke at den samlede opposition med Koštunica i front havde vundet valget, hvilket førte til gadeprotester, der til sidst Milošević til at gå af 5. oktober 2000.

Koštunica blev statsminister i Serbien 3. marts 2004 og nyder stor opbakning blandt landets nationalister. Politisk betragtes han som populistisk.

Eksterne henvisninger 

Politikere fra Serbien
Ullared

Ullared er en by i Ullareds sogn, Falkenbergs kommun, Sverige. Byen ligger ca. 30 km nordøst for Falkenberg. Byen har 854 indbyggere. I byen ligger stormagasinet Gekås, der omsætter årligt for omkring 5.600 mio. kr.. I Ullared mødes amtsvej 153 og amtsvej 154. Tidligere mødtes Falkenbergs Järnväg og Varberg-Ätrans Järnväg i landsbyen.

Eksterne henvisninger

Se også
Ullared (tv-serie)

Noter

Byer i Falkenbergs kommun
De Europæiske Socialdemokrater

De Europæiske Socialdemokrater (Party of European Socialists, fork. PES) er et europæisk politisk parti, der består af i alt 33 socialistiske, socialdemokratiske samt arbejderpartier fra EU's medlemslande samt Norge. PES danner en parlamentarisk gruppe i Europa-Parlamentet, Gruppen for Det Progressive Forbund af Socialdemokrater i Europa-Parlamentet (P&S), som er den næststørste med 184 MEP'er.

De Europæiske Socialdemokrater blev dannet i 1992. Partiets formand var fra april 2004 til 2011 Danmarks tidligere statsminister Poul Nyrup Rasmussen. Der skal skelnes mellem De Europæiske Socialdemokrater og den socialistiske gruppe i parlamentet der har en historie helt tilbage til Europa-Parlamentets etablering i 1953. Indtil valget i 1999 var gruppen parlamentets største. Gruppen ledes i øjeblikket af Martin Schulz, der er valgt for tyske SPD.

Medlemmer

Formænd 
Formænd for De Europæiske Socialdemokrater.

Referencer

Eksterne henvisninger 
 De Europæiske Socialdemokraters hjemmeside 

Socialdemokrater
Socialdemokratiske partier
Adele

Adele Laurie Blue Adkins (født 5 maj 1988 i London) er en engelsk soul- og jazzsangerinde. Hun var den første modtager af Brit Awards Critics' Choice (anmeldernes valg), som blev givet til den kunstner, som på det pågældende tidspunkt endnu ikke havde udgivet et album. Hun har også modtaget titlen Sound of 2008 givet af BBC 6 Music. Adele er blevet kaldt "den nye Amy Winehouse" af den engelske presse.

Hendes gennembrudshit var "Chasing Pavements", som hun udgav i december 2007. Hendes tre singleuddrag fra albummet 21 blev alle nr. 1 i England. I 2012 skrev hun og indspillede titelmelodien til James Bond-filmen Skyfall.

Karriere 

22. oktober 2007 udkom Adeles første single, Hometown Glory, der handler om hendes hjemstavn Tottenham i London. I januar 2008 udkom gennembrudssinglen, Chasing Pavements, samt hendes debutalbum 19. Hun fik sit internationale gennembrud, da hun udgav "Rolling in the deep", som blev et radiohit i 2011.

Adele er bl.a. inspireret af Etta James og The Cure. Efter Amy Winehouses død, har hun ved sine koncerter dedikeret "Make you feel my love" til den afdøde sangerinde.

Hun blev nomineret i fire kategorier ved Grammy Award-uddelingen i 2009 og vandt to, Grammy Award for bedste nye kunstner og Grammy for Bedste Vokale Pop-Præstation af en Kvinde. I 2012 var hun nomineret i seks kategorier og vandt samtlige, hvilket er en tangering af rekorden for det antal Grammys, en kvindelig artist har vundet ved samme prisuddeling.

Privatliv 
Adele har en halvbror på sin fars side af familien.

Adele var sammen med Simon Konecki, men parret blev skilt i 2019. Den 19. oktober 2012 fødtes parrets første barn, en søn.

Diskografi

Albummer 
 19 (2008)
 21 (2011)
 25 (2015)
 30 (2021)

Singler 
 2007 - "Hometown Glory"
 2008 - "Chasing Pavements"
 2008 - "Cold Shoulder"
 2010 - "Rolling in the Deep"
 2011 - "Someone Like You"
 2011 - "Set Fire to the Rain"
 2011 - "Turning Tables"
 2012 - "Skyfall"
 2015 - "Hello"
 2016 - "When We Were Young"
 2016 - "Send My Love (To Your New Lover)"

Referencer

Eksterne henvisninger 

 
 
 

 
Sangere fra England
Mannerheimlinjen

Mannerheimlinjen var en defensiv fæstningslinje på Det Karelske Næs, som Finland anlagde som en forsvarslinje mod Sovjetunionen. Linjen fik navn efter Carl Gustaf Mannerheim, som var den finske øverstkommanderende under 2. verdenskrig. Nogle af Vinterkrigens hårdeste kampe blev udkæmpet langs denne linje.

Området måtte Finland overgive til Rusland efter 2. verdenskrig, og Mannerheimlinjen ligger derfor nu i Rusland.

Eksterne henvisninger

Mannerheimlinjens webside 
Engelsk web-side om Mannerheimlinjens historie 
Mannerheim Line (russisk webside med billeder af anlæggene)

Lokaliteter i Finland i 2. verdenskrig
Fæstningsanlæg i Finland
STS-40

STS-40 var Columbias 11. rumfærge-mission.
Opsendt 5. juni 1991 og vendte tilbage den 14. juni 1991. Det var en spacelabmission kaldet SLS-1 (Spacelab Life Sciences) og var fokuseret på biologi.

Besætning 
   Bryan O'Connor (kaptajn)
   Sidney Gutierrez (pilot)
   James Bagian (1. missionsspecialist)
   Tamara Jernigan (2. missionsspecialist)
   Margaret Seddon (3. missionsspecialist)
   Francis Gaffney (1. nyttelastspecialist)
   Millie Hughes-Fulford (2. nyttelastspecialist)

Missionen 

Hovedartikler:

Eksterne henvisninger 

 STS-40 NASA 

Rumfærgeprogrammet
Kulturfabrikken

Kulturfabrikken er Guldborgsund kommunes Børne- og  ungdomskulturhus beliggende i Nykøbing Falster.  

Fabrikken indeholder: Koncertsal, skatehal, klatrevægge, billedkunstlokaler og café. Kulturfabrikken bliver primært benyttet af de tilknyttede foreninger. Der bliver med jævne mellemrum afholdt koncerter med diverse bands. 

Teatret Masken og amatørteatret Sprøjtehusteatret er også affilieret med Kulturfabrikken gennem samarbejdet Culthus, men holder dog til i egne lokaler i centrum af byen.

Referencer

Eksterne henvisninger 
 Kulturfabrikkens hjemmeside

Bygninger, konstruktioner og anlæg i Nykøbing Falster
Kultur i Nykøbing Falster
Vello Helk

Vello Helk (23. september 1923 i Varstu i Võrumaa – 14. marts 2014) var en dansk-estisk historiker, forhenværende overarkivar ved Rigsarkivet og gift med musiklærer Annemarie Helk.  Helk var bosat i Danmark siden 1945.

Han var æresdoktor ved Tartu Universitet. Han har skrevet en lang række bøger og artikler om historiske emner, blandt andet om adelens dannelsesrejser i Europa og danske studenter ved europæiske universiteter i middelalderen. Han blandede sig i debatten om H.C. Andersens herkomst.

Delvis bibliografi

Henvisninger 

Historikere fra Estland
Historikere fra Danmark
Faglitterære forfattere fra Estland
Faglitterære forfattere fra Danmark
Æresdoktorer
Dansksprogede forfattere fra Danmark
Jens Jørgensen (borgmester)

Jens Christian Jørgensen (født 21. december 1942 i Vestermarie, Bornholm) var rektor ved Slagelse Gymnasium og HF-kursus, borgmester i Slagelse Kommune (1994-98) og medlem af Folketinget (1990-98) for Det Konservative Folkeparti.
Han har skrevet en lang række bøger, hvoraf den mest opsigtsvækkende nok er H.C. Andersen – En Sand Myte med en kontroversiel teori om H.C. Andersens ophav.

H.C. Andersen – En Sand Myte 
Jens Jørgensens bog H.C. Andersen – En Sand Myte vakte ved udgivelsen i 1987 megen opmærksomhed, men blev i en anmeldelse af Johan de Mylius (og andre kendte H.C. Andersen-forskere) ubarmhjertigt sablet ned.
De henholdt sig alene til kirkebogen i Odense og fastslog, at H.C. Andersen var født af en vaskekone, og at hans fader var en fattig 21-årige friskomager.

Johan de Mylius betvivlede i sin anmeldelse påstanden om Elise Ahlefeldt-Laurvig som moder til HCA og konkluderede:
 ”At Præst, faddere og menighed har måttet lukke øjnene for nogle højst mærkværdige dåbsomstændigheder. Og siden har de holdt mund om sagen, ligesom alle de andre, som gennem tiderne har ydet H.C.A. støtte i bevidsthed om hans virkelige oprindelse. Ejendommeligt at ikke én har røbet hemmeligheden”.

Jørgensens tilhængere har påpeget, at de kritiske forskere ikke kan have været uvidende om, at flere højtstående personer, netop ved dåben af et uønsket barn, havde anvendt dækforældre.
Fx Elise Ahlefeldts datter, Adolphine Laurvig, og ”Jomfru Fanny”, der – ganske vist – ifølge en folketradition er en før-ægteskabslig datter af prinsesse Charlotte Frederikke og prins Christian.

Henvisning

Kilder 
 CV hos Forlaget Hovedland

Andre 
 

H.C. Andersen
Faglitterære forfattere fra Danmark
Krimiforfattere fra Danmark
Borgmestre i Slagelse
Borgmestre fra Det Konservative Folkeparti
Folketingsmedlemmer i 1990'erne
Tidligere folketingsmedlemmer fra Det Konservative Folkeparti
Personer fra Bornholm
Dansksprogede forfattere fra Danmark
34.788%...Complete

34.788%...Complete er et album af det britiske death/doom metal-band My Dying Bride, som blev udgivet i 1998 gennem Peaceville Records. Musikalsk havde albummet en mere elektronisk og eksperimenterende lyd end nogen af de forrige, eller indtil videre efterfølgende albums. Aaron Stainthorpe forklarede i et interview, at 34.788%...Complete blev den udgivelse, hvorpå de indspillede alle deres mest skøre ideer. 

Den japanske version af albummet indeholdt sporet "Follower," som også var med på digipak udgaven, der blev genudgivet i 2003.    

Albummet var dedikeret til minde om Richard Jackson som var bassisten Adrian Jacksons far. 

Dette er det eneste My Dying Bride album med trommeslager Bill Law. Dette er også det første album uden keyboardspilleren Martin Powell, der blev et fuldtidsmedlem af Cradle of Filth, kort tid efter 34.788%...Complete blev udgivet. 

Albummets titel kom fra en drøm Calvin Robertshaw havde, hvor Gud havde givet menneskeheden en hvis mængde levetid på Jorden, og der nu var brugt 34.788% af den.

Sporliste 
 "The Whore, the Cook and the Mother" – 12:00
 "The Stance of Evander Sinque" – 5:31
 "Der Uberlebende" – 7:39
 "Heroin Chic" – 8:03
 "Apocalypse Woman" – 7:38
 "Base Level Erotica" – 9:55  
 "Under Your Wings and into Your Arms" – 5:57
 "Follower" – 5:12 (Japansk bonusspor)

Referencer 

Album fra 1998
My Dying Bride-album
Eiksundbroen

Eiksundbroen er en cantileverbro i Ulstein kommune på Sunnmøre, og som er en del af Eiksundsambandet, som knytter det ydre sydlige Sunnmøre til fastlandet uden brug af færger. Eiksundbroen går fra Eiksund i Hareidlandet til den vestlige ø Eika. Broen er 405 meter lang og 9,3 meter bred. 
Broen stod færdig i 2005, men frem til Eiksundsambandet åbnede den 23. februar 2008, var broen kun i brug til anlægstrafik. 

I februar 2006 klagede Maskinentreprenørenes Forbund over, at Eiksundbroen var bygget for smal, og at den var for farlig.

Reference

Eksterne Henvisninger 
Det norske Vejvæsens side om Eiksundbroen 
Billeder af Eiksundbroen 

Broer i Norge
Eiksundtunnelen

Eiksundtunnelen er en tunnel som forbinder Hareidlandet med fastlandet i Møre og Romsdal. Tunnelen går under Yksnøya og Eiksundet mellom øen Eika i Ulstein og Sørheim på Berkneshalvøen i Ørsta kommune. Tunnelen er 7765 meter lang.

Eiksundtunnelen er en del af Eiksundsambandet, som giver kommunerne Hareid, Ulstein, Sande og Herøy fastlandsforbindelse. Med en dybde på 287 meter var Eiksundtunnelen verdens dybeste vejtunnel indtil Ryfylketunnelen åbnede den 30. december 2019. Arbejdet med Eiksundtunnelen begyndte i sommeren 2004. Eiksundsambandet åbnede 23. februar 2008, og er en del af riksvei 653.

Største stigning i tunnelen er 9,6 % op mod Eika. Stigningen op mod Berkneshalvøen er 7,6 %.

Eksterne henvisninger 

Det norske vejvæsen:Eiksundsambandet 
Våre Veger: Eiksundsambandet bliver forsinket  (23. oktober 2007)

Vejtunneler
Tunneler i Norge
Eiksundsambandet

Eiksundsambandet er et tunnel- og broprojekt på Sunnmøre  Møre og Romsdal fylke i Norge. Projektet består af Eiksundbroen (405 meter), Eiksundtunnelen (7765 meter), Helgehorntunnelen (1160 meter) og Morkaåstunnelen (630 meter), samt 4,9 km ny vej. Derudover kommer udbedring af fylkesvei 47 på 4,3 km. Til sammen har vejprojektet en længde på 14.880 meter. Sambandet blev åbnet 23. februar 2008, og er en del af riksvei 653.

Med en dybde på 287 meter er Eiksundtunnelen verdens dybeste vejtunnel.

I efteråret 2002 blev der i Stortinget givet grønt lys for Eiksundsambandet.

Arbejdet har foregået i perioden 2003 til 2008. Åbningen vil betyde meget for et internationalt rettet næringsliv med flere skibsværfter, rederier og servicebedrifter.

Kommunerne Herøy, Sande, Ulstein og Hareid danner regionen Ytre Søre Sunnmøre og var med sine 22.000 indbyggere den største region uden fastlandsforbindelse inden åbningen. Men fastlandsforbindelsen for denne region inkl Volda/Ørsta går over riksvei 651 som har så lav kvalitet at de fleste bruger færgen Volda-Folkestad.

Eksterne Henvisninger 
Det norske vejvæsen:Eiksundsambandet 
Våre Veger: Eiksundsambandet bliver forsinket  (23. oktober 2007)

Veje i Norge
Bygninger, konstruktioner og anlæg i Norge
Møre og Romsdals geografi
Walter Godefroot

Walter Godefroot (født 2. juli 1943) er en tidligere belgisk professionel landevejscykelrytter og sportsdirektør for T-Mobile Team, et professionelt cykelhold. Godefroot var en specialist i en-dags klassikerene, og vandt tre af de fem 'monumenter' i cyklingen: Liège-Bastogne-Liège (1967), Paris-Roubaix (1969), og Flandern Rundt (1968, 1978).

Inden han blev professionel deltog han i OL 1964 i Tokyo, hvor han stillede op i landevejsløbet. Her blev lykkedes det italieneren Mario Zanin og danskeren Kjell Rodian at slippe fri af feltet kort før mål, og de sluttede med Zanin som mester og Rodian som sølvvinder. Godefroot vandt derpå det forfølgende felts spurt og sikrede sig bronzemedaljen, elleve sekunder efter Zanin.

Referencer

Eksterne henvisninger 
 
 

Mandlige cykelryttere fra Belgien
Deltagere for Belgien ved sommer-OL 1964
Olympiske bronzemedaljevindere fra Belgien
Dolly

Dolly kan henvise til flere forskellige emner:
 Dolly (køretøj) – en enhed, der bruges til at koble en sættevogn sammen med en lastbil
 Dolly Parton – amerikansk countrysangerinde
 Fåret Dolly – resultatet af verdens første kloning af et voksent pattedyr; opkaldt efter Dolly Parton
 Dolly (kameravogn) – en lille vogn til at køre et filmkamera på under optagelser
Ariel

Ariel har flere betydninger:
 Ariel (navn) – et fornavn, der kan bæres af både mandlige og kvindelige personer:
 Ariel Sharon – israelsk politiker
 Ariel Ramírez – argentinsk komponist
 Ariel Ortega – argentinsk fodboldspiller
 Ariel Muzicant – overhoved for det jødiske samfund i Wien
 Ariel Rubinstein – israelsk økonom og spilteoretiker
 Ariel Durant – Will Durants hustru og medforfatter til The Story of Civilization
 Arielle Kebbel – amerikansk skuespillerinde
 Ariel (Den lille Havfrue) – en fiktiv havfrue i Disney-filmen Den lille havfrue
 Ariel (sylfide) – en sylfide i Alexander Popes digt Rape of the Lock
 Ariel (motorcykel) - engelsk fabrik der fra 1898-1965 producerede 1, 2 og 4 cylindrede motorcykler.
 Ariel (måne) – en af planeten Uranus' måner; opkaldt efter sylfiden
 Ariel, Branner – en novellesamling af H.C. Branner
 Ariel (Washington) – en mindre bebyggelse i staten Washington, USA
 Ariel (vaskemiddel) – et vaskemiddel fremstillet af Procter & Gamble
 Premio Ariel – en mexicansk filmpris
 Fregata ariel – latinsk navn på lille fregatfugl
 Hirundo ariel – en svaleart
 Ariel's Offenbarungen – en roman af Ludwig Achim von Arnim
 Ariel the Little Mermaid – et Sega Mega Drive-spil baseret på ovennævnte Disney-film
 Arial – en skrifttype
Rubjerg Kirke

Rubjerg Kirke er en kirke i Hjørring Kommune, som i sin nuværende skikkelse stammer fra 1904. Kirken er opført af arkitekt K. Varming med benyttelse af materiale og inventar fra den tidligere romanske kvaderstenskirke, som efter sandflugt lå i et ensomt klitområde.

Historie 
Rubjerg Gamle Kirke blev bygget omkring 1180 i et rigt sogn. Det var en relativt stor kirke, der blev bygget i den del af sognet, der var tættest befolket. Der skal ifølge gammle folketro have ligget en landsby nord for kirken. Hvis man graver ned under et tykt lag sand, finder man plovspor i en fed jord, der har været et godt grundlag for landbrug. Stedet blev offer for den i Vendsyssel udbredte sandflugt, som har fordrevet landsbyens beboere. I starten af 1600-tallet stod kirken ensom tilbage i et ørkenlignende landskab – en mile havde spredt sig fra strandens klitlandskab. Fattigdommen fulgte, og kirken blev derfor ikke vedligeholdt. I 1904 blev der opført en ny kirke to km mod syd, hvor folkene i sognet boede. På kirkens oprindelige plads er bevaret et lille stykke murkerne og nogle af gravstenene på den i dag helt overgroede kirkegård: Gammel Rubjerg Kirkegård. Stedet er afskiltet som en seværdighed ved vejen mellem Lønstrup og Løkken.

Kirken er hovedsageligt genopført i sin oprindelige skikkelse, bl.a. er bevaret oprindelige detaljer som de to tilmurede døre mod syd og nord. Tårnet med pyramidetag er tilføjet ved genopførelsen.

Indvendigt er bevaret den runde korbue. Kirken har fladt bjælkeloft.
Kirkens sengotiske korbuekrucifiks står nu på alteret. Døbefonten er den gamle romanske. Prædikestolen anses for at være udført i midten af 1600-tallet.

Eksterne kilder og henvisninger 

 Rubjerg Kirke  hos nordenskirker.dk
 Rubjerg Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
The Light at the End of the World

The Light at the End of the World er et album af det britiske death/doom metal-band My Dying Bride, som blev udgivet i 1999 gennem Peaceville Records. Efter det tidligere og mere eksperimentale album 34.788%...Complete bevægede denne udgivelse sig tilbage til bandets mere traditionelle lyd, eksempelvis begyndte Aaron Stainthorpe at bruge growl igen. Dette var også det sidste album med guitaristen Calvin Robertshaw, der forlod bandet for at blive deres manager i stedet for. Keyboardpassagerne blev spillet af Jonny Maudling fra Bal-Sagoth. Dette var også det første My Dying Bride album med trommeslageren Shaun Steels som blev i bandet til 2006.

Sporliste 
 "She Is the Dark" – 8:26
 "Edenbeast" – 11:22
 "The Night He Died" – 6:25
 "The Light at the End of the World" – 10:35
 "The Fever Sea" – 4:05
 "Into the Lake of Ghosts" – 7:08
 "The Isis Script" – 7:08
 "Christliar" – 10:30
 "Sear Me III" – 5:26

Album fra 2006
My Dying Bride-album
For Whom the Bell Tolls

For Whom the Bell Tolls er et flertydigt engelsk udtryk:
Udtrykket stammer oprindeligt fra John Donnes Meditation XVII: "Therefore never send to know for whom the bells tolls; it tolls for thee."
Hvem ringer klokkerne for – en roman af Ernest Hemingway med den engelske originaltitel For Whom the Bell Tolls
Hvem ringer klokkerne for (film) – en film fra 1943 baseret på Hemingways roman
For Whom the Bell Tolls (Metallica) – en sang fra bandet Metallica
For Whom the Bell Tolls (Bee Gees) – en sang fra bandet Bee Gees
For Whom the Bell Tolls (Bee Gees) – en sang fra bandet W.A.S.P.
The Dreadful Hours

The Dreadful Hours er et album af det britiske death/doom metal-band My Dying Bride, som blev udgivet i 2001 gennem Peaceville Records. Albummet indeholdt en genindspilning af "Return of the Beautiful" (omdøbt til "Return to the Beautiful") fra deres debutalbum As the Flower Withers. Dette var det første album med guitaristen Hamish Glencross, der har været et permanent medlem lige siden.

Sporliste 
 "The Dreadful Hours" – 9:23
 "Raven and the Rose" – 8:12
 "Le Figlie Della Tempesta" – 10:08
 "Black Heart Romance" – 5:23
 "A Cruel Taste of Winter" – 7:36
 "My Hope the Destroyer" – 6:44
 "The Deepest of All Hearts" – 8:56
 "Return to the Beautiful" – 14:23

Album fra 2001
My Dying Bride-album
STS-51-A

STS-51-A (Space Transportation System-51-A) var Discoverys syvende rumfærge-mission.
Opsendt 8. november 1984 og vendte tilbage den 16. november 1984.

Missionens hovedformål var at sætte to kommunikationssatellitter Anik D2 og Leasat I i kredsløb og bringe to andre Palapa B-2 og Westar 6 tilbage til jorden.

Besætning 
   Frederick Hauck (kaptajn)
   David M. Walker (pilot)
   Anna Fisher (1. missionsspecialist)
   Dale Gardner (2. missionsspecialist)
   Joseph Allen (3. missionsspecialist)

Missionen 

Hovedartikler:

Eksterne henvisninger 

 STS-51-A NASA 

Rumfærgeprogrammet
Erritsø Gymnastik- og Idrætsforening

Erritsø Gymnastik- og Idrætsforening (forkortet Erritsø GIF eller EGIF) er en dansk idrætsforening beliggende i Erritsø ved Fredericia, som har en række afdelinger med fodbold, badminton, gymnastik, rugby, svømning, håndbold og tennis på programmet. Idrætsforeningen blev stiftet i 1909.

Referencer

Ekstern kilde/henvisning 
Erritsø GIF's officielle hjemmeside 

Fodboldklubber under DBU Jylland
Idrætsforeninger i Danmark
Sport i Fredericia
Gaustablikk

Gaustablikk er et område i Telemarken, beliggende øst for Telemarkens højeste bjerg Gaustatoppen. Man kommer dertil fra Rjukan, hvorfra en ca. 15 km lang serpentinervej fører derop. Om sommeren åbnes bjergpasset ved Gaustatoppen, og det er muligt at komme til Gaustablikk fra Tuddal.

I Gaustablikk-området finder man Norges højest beliggende trægrænse. Denne findes på bagsiden af Skipsfjell.
I området ligger bl.a. Gaustablikk Høyfjellshotel, Kvitåvatn Fjellstoge samt et mindre skicenter med få lifte. Området er de senere år vokset sig større, og antallet af nye hyttetomter, der bliver solgt, er støt stigende. Ligeledes vokser skicenteret støt, og man regner med at forstørre skicenteret 2-3 gange, og dermed slå det fast som et af de 5-6 største skiområder i Norge. Gaustablikk skicenter benyttes i dag også til konkurrence på højt plan. Det er FIS World Cup i telemarkski, der af og til afholdes i anlægget.

I området findes ligeså et bredt udbud af langrendsløjper hvor Danmarksmesterskaberne i langrend årligt afholdes.

Norges geografi